Laxveiði virðist ekki vera eins góð á landinu og síðustu ár. Formaður Landssambands veiðimanna segir meiri sveiflur á fjölda laxa í ánum og erfitt sé að spá fyrir um þær.
Það sem af er sumri hefur veiðin smám saman verið að taka við sér segir Jón Helgi Björnsson, formaður Landssambands veiðimanna.
Ég held hún hafi byrjað mjög rólega svona í upphafi en svo hefur hún verið að skána talsvert mikið.
Sérstaklega held ég í Borgarfirðinum en þar hefur verið býsna góð veiði upp á síðkastið. Svona sama svolítið vítt um land, það hefur aðeins skánað.
Jón segir að veiðin hafi verið slökust fyrir norðan en að það gæti snúist við þegar líða tekur á sumarið.
Af því að þar er stórt hlutfall af laxinum stórlax þannig að þegar hann skilar sér lítið þá hefur það mikil áhrif á veiðina þar.
Ég hugsa hins vegar að þeir gætu átt þar inni því að það er heldur stærra hlutfall af smálaxi, þeir gætu átt svona heldur betri endasprett heldur en í fyrra.
Veiðimenn hafa orðið varir við meiri sveiflur í veiðinni síðustu ár.
Það er erfiðara að spá, það eru miklu meiri sveiflur sem kannski er ekki hægt að skýra
og virðist tengjast því hvernig því hvernig fiskurinn hefur það í sjónum.
Sala á veiðileyfum hefur verið mjög góð í ár líkt og fyrri ár.
Það hefur bara gengið mjög vel að selja þetta árið og íslenski markaðurinn hafi verið mjög sterkur.
Útlendingar hafa verið að skila sér ágætlega.
Laxveiði hefur farið rólega af stað en formaður Landssambands veiðimanna telur að útlit sé fyrir ágætan endasprett í veiðinni síðsumars.